
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


28 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2486 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τοποθέτηση Οπλιτών Θητείας Πτυχιούχων Ιατρι¬ 
κής σε Πολυδύναμα Περιφερειακά Ιατρεία, Περι¬ 
φερειακά Ιατρεία και Κέντρο Υγείας του Υπουρ¬ 
γείου Υγείας. 

2 Χορήγηση ενισχύσεων ήσσονος σημασίας (άθ 
ητίπίιπίε) στον τομέα της παραγωγής γεωργικών 
προϊόντων, και ειδικότερα των γεωργών που δρα¬ 
στηριοποιούνται στην παραγωγή βιομηχανικής 
ντομάτας στο Δήμο Δομοκού της Π.Ε. Φθιώτιδας, 
σύμφωνα με τον Κανονισμό (ΕΕ) αριθμ. 1408/2013 
της Επιτροπής (ΕΕ Ε 352, 24.12.2013, σ. 9). 

3 Έγκριση των μέτρων ρύθμισης κυκλοφορίας που 
καθορίζονται με την 891/2017 απόφαση του 
Δημοτικού Συμβουλίου Δήμου Λαρισαίων περί 
κυκλοφοριακών ρυθμίσεων των οδών Ηλιοδώ¬ 
ρου, Ρούσβελτ (από Ηπείρου έως Ιουστινιανού), 
Ασκληπιού (από Ιουστινιανού έως Μανδηλαρά) 
και Ιουστινιανού (από Ρούσβελτ-Ασκληπιού έως 
Παναγούλη). 


ΑΠΟΦΑΣΕΙΣ 

Αριθμ. Φ. 400/183/310 292/Σ. 4057 (1) 

Τοποθέτηση Οπλιτών Θητείας Πτυχιούχων Ιατρι¬ 
κής σε Πολυδύναμα Περιφερειακά Ιατρεία, Περι¬ 
φερειακά Ιατρεία και Κέντρο Υγείας του Υπουρ¬ 
γείου Υγείας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΘΝΙΚΗΣ ΑΜΥΝΑΣ - ΥΓΕΙΑΣ 

Έχοντας υπόψη: 

1. Τις διατάξεις: 

α.Του άρθρου 8 του ν. 4361/2016 (Α' 10) «Ρύθμιση 
θεμάτων μεταθέσεων οπλιτών, μέριμνας προσωπικού 
και άλλες διατάξεις», όπως ισχύει. 

β.Του ν. 3421/2005 «Περί στρατολογίας των Ελλήνων 
και άλλες διατάξεις» (Α' 302), όπως ισχύει. 

γ. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 


δ. Της αριθμ. Υ25/06 Οκτωβρίου 2015 απόφασης του 
Πρωθυπουργού «Ανάθεση Αρμοδιοτήτων στον Αναπλη¬ 
ρωτή Υπουργό Υγείας Παύλο Πολάκη» (Β' 2144). 

ε. Της αριθμ. Υ10/09 Μαρτίου 2018 απόφασης του 
Πρωθυπουργού «Ανάθεση Αρμοδιοτήτων στον Ανα¬ 
πληρωτή Υπουργό Εθνικής Άμυνας Φώτιο - Φανούριο 
Κουβέλη» (Β' 854). 

2.Τα έγγραφα με αριθμ. ΓΥ οικ. 1780/30.04.2018,2057/ 
16.05.2018 και οικ. 2293/01.06.2018 του Υπουργείου 
Υγείας, αποφασίζουμε: 

1 .Την τοποθέτηση, για την κάλυψη αναγκών, σε Πολυ¬ 
δύναμα Περιφερειακά Ιατρεία, Περιφερειακά Ιατρεία και 
Κέντρο Υγείας του Υπουργείου Υγείας, ως ακολούθως: 

α. Στο Κέντρο Υγείας Ιθάκης, 6ης Υγειονομικής Περι¬ 
φέρειας, του οπλίτη θητείας Στρ (ΥΓ) Αναστασόπουλου 
Νικολάου - Ανδρέατου Θεοδώρου (ΣΑ: 106/557/13), της 
2018 Β' ΕΣΣΟ, ειδικότητας Ιατρού Άνευ Ειδικότητας (ΙΑΕ) 
και πιθανή ημερομηνία απολύσεως την 14 Δεκεμβρίου 
2018. 

β. Στο Πολυδύναμο Περιφερειακό Ιατρείο Αντικυθή¬ 
ρων, 2ης Υγειονομικής Περιφέρειας, του οπλίτη θητείας 
Στρ (ΥΓ) Ρούσσου Ανδρέα του Γεωργίου (ΣΑ: 114/16/14), 
της 2018 Α' ΕΣΣΟ, ειδικότητας Ιατρού Άνευ Ειδικότητας 
(ΙΑΕ) και πιθανή ημερομηνία απολύσεως την 15 Οκτω¬ 
βρίου 2018. 

γ. Στο Πολυδύναμο Περιφερειακό Ιατρείο Ανάφης, 
2ης Υγειονομικής Περιφέρειας, του οπλίτη θητείας 
Στρ (ΥΓ) Πιλιλή Βασιλείου - Νικολάου του Ευαγγέλου 
(ΣΑ: 153/3275/14),της 2018 Β' ΕΣΣΟ, ειδικότητας Ιατρού 
Άνευ Ειδικότητας (ΙΑΕ) και πιθανή ημερομηνία απολύσε¬ 
ως την 13 Δεκεμβρίου 2018. 

δ. Στο Περιφερειακό Ιατρείο Μαθρακίου, 6ης Υγειονο¬ 
μικής Περιφέρειας, του οπλίτη θητείας Στρ (ΥΓ) Μάρκου 
Σάββα του Γεωργίου (ΣΑ: 136/871/12), της 2018 Γ' ΕΣΣΟ, 
ειδικότητας Ιατρού Άνευ Ειδικότητας (ΙΑΕ) και πιθανή 
ημερομηνία απολύσεως την 24 Φεβρουάριου 2019. 

ε. Στο Πολυδύναμο Περιφερειακό Ιατρείο Κουφο- 
νησίων, 2ης Υγειονομικής Περιφέρειας, του οπλίτη 
θητείας Στρ (ΥΓ) Σιώζου Κωνσταντίνου του Θωμά 
(ΣΑ: 130/2929/13),της 2018 Β' ΕΣΣΟ, ειδικότητας Ιατρού 
Άνευ Ειδικότητας (ΙΑΕ) και πιθανή ημερομηνία απολύσε¬ 
ως την 15 Δεκεμβρίου 2018. 

στ. Στο Πολυδύναμο Περιφερειακό Ιατρείο Δονούσας, 
2ης Υγειονομικής Περιφέρειας, του οπλίτη θητείας Στρ 

(ΥΓ) Αμπατζή - Παπαδόπουλου Μανώλη του Θεοδοσίου 
(ΣΑ: 149/538/10), της 2018 Γ' ΕΣΣΟ, ειδικότητας Ιατρού 
Άνευ Ειδικότητας (ΙΑΕ) και πιθανή ημερομηνία απολύ- 
σεως την 22 Φεβρουάριου 2019. 

ζ. Στο Πολυδύναμο Περιφερειακό Ιατρείο Ελαφονή¬ 
σου, ευθύνης του ΚΥ Νεάπολης 6ης Υγειονομικής Περι¬ 
φέρειας, του οπλίτη θητείας Στρ (ΥΓ) Ντούνα Γεώργιου 
του Παναγιώτη (ΣΑ: 141/9872/12), της 2018 Γ' ΕΣΣΟ, 
ειδικότητας Ιατρού Άνευ Ειδικότητας (ΙΑΕ) και πιθανή 
ημερομηνία απολύσεωςτην 24 Φεβρουάριου 2019. 

η. Στο Πολυδύναμο Περιφερειακό Ιατρείο Χάλκης, 2ης 
Υγειονομικής Περιφέρειας, του οπλίτη θητείας Στρ (ΥΓ) 
Διαμαντή Γεώργιου του Χρήστου (ΣΑ: 139/1059/08), της 
2018 Γ' ΕΣΣΟ, ειδικότητας Ιατρού Άνευ Ειδικότητας (ΙΑΕ) 
και πιθανή ημερομηνία απολύσεως την 15 Φεβρουάριου 
2019. 

θ. Στο Πολυδύναμο Περιφερειακό Ιατρείο Ύδρας, 2ης 
Υγειονομικής Περιφέρειας, του οπλίτη θητείας Στρ (ΥΓ) 
Παναγιωτίδη Σαμψών του Αντωνίου (ΣΑ: 148/406/14), 
της 2018 Β' ΕΣΣΟ, ειδικότητας Ιατρού Άνευ Ειδικότητας 
(ΙΑΕ) και πιθανή ημερομηνία απολύσεως την 14 Νοεμ¬ 
βρίου 2018. 

ι. Στο Πολυδύναμο Περιφερειακό Ιατρείο Λειψών, 2ης 
Υγειονομικής Περιφέρειας, του οπλίτη θητείας Στρ (ΥΓ) 
Φρόνα Γεώργιου του Νικολάου (ΣΑ: 139/1201/09), της 
2018 Α' ΕΣΣΟ, ειδικότητας Ιατρού Άνευ Ειδικότητας (ΙΑΕ) 
και πιθανή ημερομηνία απολύσεωςτην 12 Νοεμβρίου 
2018. 

ια. Στο Πολυδύναμο Περιφερειακό Ιατρείο Δρυοπί- 
δας, 2ης Υγειονομικής Περιφέρειας, του Στρ (ΥΓ) Στάμου 
Κωνσταντίνου του Γεωργίου (ΣΑ: 106/205/12), της 2018 
Γ' ΕΣΣΟ, ειδικότητας Ιατρού Άνευ Ειδικότητας (ΙΑΕ) και πι¬ 
θανή ημερομηνία απολύσεωςτην 24 Φεβρουάριου 2019. 

ιβ. Στο Πολυδύναμο Περιφερειακό Ιατρείο Χώρας Σφα- 
κιών, 7ης Υγειονομικής Περιφέρειας, του οπλίτη θητείας 
ειδικότητας Υγειονομικού Ιατρού, Σ. Σμια (ΥΓΙΑ) Τζωράκη 
Εμμανουήλ (119/1455/2011) του Γεωργίου, της 2018 Γ' 
ΕΣΣΟ και πιθανή ημερομηνία απολύσεωςτην 07 Μάίου 
2019. 

ιγ. Στο Πολυδύναμο Περιφερειακό Ιατρείο Βασιλι- 
κάδων, ευθύνης Κέντρου Υγείας Σάμης, 6ης Υγειονο¬ 
μικής Περιφέρειας, του οπλίτη θητείας ειδικότητας 
Υγειονομικού Ιατρού, Σ. Σμια (ΥΓΙΑ) Ακριβή Δημήτριου 
(126/450/2014) του Χριστόδουλου, της 2018 Β' ΕΣΣΟ και 
πιθανή ημερομηνία απολύσεως την 05 Μαρτίου 2019. 

ιδ. Στο Πολυδύναμο Περιφερειακό Ιατρείο Αλοννή¬ 
σου, 5ης Υγειονομικής Περιφέρειας, του οπλίτη θητείας 
ειδικότητας Υγειονομικού Ιατρού, Σμτη (ΥΓΙΑ) Κωδούνη 
Μιχαήλ (100/3465/2010) του Αντωνίου,της 2018 Α' ΕΣΣΟ 
και πιθανή ημερομηνία απολύσεωςτην 15 Ιανουάριου 
2019. 

ιε. Στο Πολυδύναμο Περιφερειακό Ιατρείο Κορώνου 
Νάξου, 2ης Υγειονομικής Περιφέρειας, του Στρατευμέ- 
νης Θητείας Ιατρού, Στρατ. Δίοπου (ΥΙ) Ιωάννη Φραγκί¬ 
σκου του Μιχαήλ (ΑΓΜ: 74638), της 2018 Β' ΕΣΣΟ και 
πιθανή ημερομηνία απολύσεως την 07 Ιουνίου 2019. 

2. Ημερομηνία ανάληψης καθηκόντων των οπλιτών 
στις ανωτέρω θέσεις, ορίζεται η ημερομηνία παρουσί¬ 
ασής τους σε αυτές. 


3. Το χρονικό διάστημα της εκπλήρωσης στρατεύσι¬ 
μης στρατιωτικής υποχρέωσης των ανωτέρω οπλιτών 
θητείας, στα Πολυδύναμα Περιφερειακά Ιατρεία, Περι¬ 
φερειακά Ιατρεία και Κέντρο Υγείας, αναγνωρίζεται ως 
χρόνος εκπλήρωσης και της υποχρέωσης της υπηρεσίας 
υπαίθρου. 

4. Οι ανωτέρω οπλίτες θητείας δικαιούνται, από την 
ημερομηνία ανάληψης καθηκόντων στις εν λόγω θέσεις, 
πλέον της προβλεπόμενης αμοιβής από το Υπουργείο 
Εθνικής Άμυνας, τις οριζόμενες από το Υπουργείο Υγείας 
μηνιαίες αποδοχές των ιατρών υπηρεσίας υπαίθρου και 
την αποζημίωση για τις πραγματοποιηθείσες εφημερίες, 
το οποίο και τις καταβάλλει από τις εγγεγραμμένες στον 
προϋπολογισμό του πιστώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2018 

Οι Αναπληρωτές Υπουργοί 

Εθνικής Άμυνας Υγείας 

ΦΩΤΙΟΣ-ΦΑΝΟΥΡΙΟΣ ΚΟΥΒΕΛΗΣ ΠΑΥΛΟΣ ΠΟΛΑΚΗΣ 


Αριθμ. 164/88467 (2) 

Χορήγηση ενισχύσεων ήσσονος σημασίας (άθ 
ιτιίηίηΊίϊ) στον τομέα της παραγωγής γεωργικών 
προϊόντων, και ειδικότερα των γεωργών που δρα¬ 
στηριοποιούνται στην παραγωγή βιομηχανικής 
ντομάτας στο Δήμο Δομοκού της Π.Ε. Φθιώτιδας, 
σύμφωνα με τον Κανονισμό (ΕΕ) αριθμ. 1408/2013 
της Επιτροπής (ΕΕ 1352,24.12.2013, σ. 9). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α)Του άρθρου 1 παρ.4τουν.δ. 131/1974 «Περί παρο¬ 
χής οικονομικών ενισχύσεων εις την γεωργικήν, κτηνο- 
τροφικήν, δασικήν και αλιευτικήν παραγωγήν» (Α' 320). 

β)Του άρθρου 3 του ν. 1409/1983 «Τροποποίηση και 
συμπλήρωση των διατάξεων του ν.δ. 131/1974 «Περί 
παροχής οικονομικών ενισχύσεων εις την γεωργικήν, 
κτηνοτροφικήν, δασικήν και αλιευτικήν παραγωγήν» και 
άλλες διατάξεις» (Α' 199). 

γ)Του άρθρου 1 παρ. 1,2 και 3 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως η παρ. 1 
τροποποιήθηκε με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακα και Χάλυβα και του Οργανισμού 
Εφοδιασμού ΕΥΡΑΤΟΜ» (Α' 70), καθώς και του άρθρου 3 
του ν. 1338/1983, όπως αυτό αντικαταστάθηκε με το άρ¬ 
θρο 65 του ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (Α' 101). 

δ) Του άρθρου 39 παρ. 10 του ν. 2065/1992 «Ανα¬ 
μόρφωση της άμεσης φορολογίας και άλλες διατάξεις» 
(Α' 113). 

ε) Των άρθρων 20,66,68 και 77 παρ. 3 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ)-δημόσιο λογιστικό 
και άλλες διατάξεις» (Α' 143), όπως έχουν τροποποιηθεί 
και ισχύουν. 

στ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα (π.δ. 63/2005, 
Α' 98). 

2. Τους Κανονισμούς (ΕΕ): 

α) αριθμ. 1408/2013 της Επιτροπής, της 18ης Δε¬ 
κεμβρίου 2013, σχετικά με την εφαρμογή των άρ¬ 
θρων 107 και 108 της Συνθήκης για τη λειτουργία της 
Ευρωπαϊκής Ένωσης στις ενισχύσεις ήσσονος σημα¬ 
σίας («άθ ιτιίηίιηίϊ») στον γεωργικό τομέα (ΕΕ Ε 352, 
24.12.2013,0.9), 

β) αριθμ. 2015/1588 του Συμβουλίου, της 13ης Ιουλίου 
2015, για την εφαρμογή των άρθρων 107 και 108 της 
Συνθήκης για τη λειτουργία της Ευρωπαϊκής Ένωσης σε 
ορισμένες κατηγορίες οριζόντιων κρατικών ενισχύσεων 
(ΕΕ Ι_ 248, 24.9.2015,0.1). 

3. Τα άρθρα 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και "Εταιρείας Αξιοποίησης Αγροτικής Γης" Α.Ε. και άλλες 
διατάξεις» (Α' 200), όπως ισχύουν. 

4. Τσ π.δ. 80/2016 «Ανάληψη υποχρεώσεων από τους 
Διατάκτες» (Α' 145), όπως έχει τροποποιηθεί και ισχύει. 

5. Την αριθμ. Υ29/8.10.2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168/ 
9.10.2015). 

6. Το έγγραφο της Περιφέρειας Στερεάς Ελλάδας (Α.Π. 
652/10-10-2017). 

7. Το από 31/10/2017 έγγραφο (Α.Π. 3749/114534) της 
Γενικής Διεύθυνσης Γεωργίας του Υπουργείου Αγροτικής 
Ανάπτυξης και Τροφίμων. 

8. Την αριθμ. 7861/38243/15.03.2018 (ΑΔΑ 
97ΦΞ4653ΠΓ-Ξ9Θ) απόφαση του Γενικού Γραμματέα 
Αγροτικής Ανάπτυξης και Τροφίμων για τη δέσμευση πί¬ 
στωσης ύψους 135.000 ευρώ για την πληρωμή ισόποσης 
δαπάνης σε βάρος της πίστωσης του προϋπολογισμού 
εξόδων του Υπουργείου Αγροτικής Ανάπτυξης και Τ ρο¬ 
φίμων, Ειδικός φορέας 29-110 - Κ.Α.Ε. 2111 - οικ. έτους 
2018 για την «χορήγηση ενισχύσεων ήσσονος σημασίας 
(άθ ιτιίηίηηί5) σε παραγωγούς βιομηχανικής ντομάτας 
της περιοχής του Δήμου Δομοκού Π.Ε. Φθιώτιδας που 
υπέστησαν ζημιές λόγω των αντίξοων καιρικών συνθη¬ 
κών η οποία καταχωρίστηκε με α/α 28425 στο Βιβλίο 
Εγκρίσεων και Εντολών Πλη ρωμής της Γενικής Διεύθυν¬ 
σης Οικονομικών Υπηρεσιών του Υπουργείου Αγροτικής 
Ανάπτυξης και Τ ροφίμων». 


9. Τη με αριθμ. 411/127481/28.11.2017 εισήγηση της 
Γενικής Διεύθυνσης Οικονομικών Υπηρεσιών του Υπουρ¬ 
γείου Αγροτικής Ανάπτυξης και Τ ροφίμων, σύμφωνα με 
το άρθρο 24 παρ. 5 περ. ε' του ν. 4270/2014 (Α' 143), 
όπως έχει τροποποιηθεί και ισχύει. 

10. Την ανάγκη στήριξηςτων γεωργών που δραστηρι¬ 
οποιούνται στην παραγωγή βιομηχανικής ντομάτας οι 
οποίοι επλήγησαν λόγω δυσμενών καιρικών συνθηκών 
που έπληξαν την περιοχή του Δήμου Δομοκού της Π.Ε. 
Φθιώτιδας κατά το έτος 2015. 

11. Την αριθμ. ΚΜΚΕ 00424/ΕΞ 2017 ΕΜΠ/27.11.2017 
γνωμοδότηση της Κεντρικής Μονάδας Κρατικών Ενισχύ¬ 
σεων του Υπουργείου Οικονομικών. 

12. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος της πίστωσης του 
προϋπολογισμού εξόδων του Υπουργείου Αγροτικής 
Ανάπτυξης και Τροφίμων οικονομικού έτους 2017, 
Ε.Φ. 29-110, ΚΑΕ 2111, συνολικού ύψους 133.570 ευρώ. 

13. Την αριθμ. 477/128017/29.11.2017 εισήγηση της 
Διεύθυνσης Νομοθετικής Πρωτοβουλίας και Διαχείρισης 
Παραβάσεων του ΥΠΑΑΤ, αποφασίζουμε: 

Άρθρο 1 

Σκοπός 

Σκοπός της παρούσας είναι η θέσπιση: 

1. Του απαραίτητου θεσμικού πλαισίου για τη χο¬ 
ρήγηση κρατικών ενισχύσεων ήσσονος σημασίας (άθ 
ιηίηίιηί5), σύμφωνα με τους όρους και τις προϋποθέσεις 
του Κανονισμού (ΕΕ) 1408/2013 της Επιτροπής στους 
παραγωγούς βιομηχανικής ντομάτας οι οποίοι επλήγη¬ 
σαν λόγω δυσμενών καιρικών συνθηκών που έπληξαν 
την περιοχή του Δήμου Δομοκού της Περιφερειακής 
Ενότητας Φθιώτιδας κατά το έτος 2015. 

2. Των λεπτομερειών εφαρμογής καθώς και της δια¬ 
δικασίας χορήγησης της ανωτέρω κρατικής ενίσχυσης, 
προκειμένου να ενισχυθεί η ελληνική γεωργία στην πε¬ 
ριοχή του Δήμου Δομοκού της Περιφερειακής Ενότητας 
Φθιώτιδας. 

Άρθρο 2 

Πεδίο εφαρμογής 

Στο πλαίσιο της παρούσας απόφασης οι ενισχύσεις 
χορηγούνται με βάση τον Κανονισμό (ΕΕ) 1408/2013 
της Επιτροπής. Δεν δύνανται να χορηγηθούν ενισχύσεις: 

1. των οποίων το ποσό καθορίζεται με βάση την τιμή 
ή την ποσότητα των προϊόντων που διατίθενται στην 
αγορά, 

2. για δραστηριότητες που σχετίζονται με τις εξαγω¬ 
γές, δηλαδή τις ενισχύσεις που συνδέονται άμεσα με τις 
εξαγόμενες ποσότητες, με την λειτουργία και δημιουργία 
δικτύου διανομής ή με άλλες τρέχουσες δαπάνες σχετι¬ 
κές με την εξαγωγική δραστηριότητα, 

3. που χορηγούνται υπό τον όρο της χρησιμοποίησης 
εγχώριων προϊόντων αντί των εισαγομένων, 

4. που χορηγούνται σε προβληματικές επιχειρήσεις, 
σύμφωνα με τον ορισμό που περιλαμβάνεται στο τμήμα 
2.2 της Ανακοίνωσης της Ευρωπαϊκής Επιτροπής αριθμ. 
2014/Έ249/01 της 31.07.2014. 

Άρθρο 3 

Δικαιούχοι 

Δικαιούχοι κρατικής ενίσχυσης, στο πλαίσιο της πα¬ 
ρούσας απόφασης, είναι γεωργοί που δραστηριοποιού¬ 
νται στον τομέα της πρωτογενούς παραγωγής και ειδι¬ 
κότερα παραγωγοί βιομηχανικής ντομάτας της περιοχής 
του Δήμου Δομοκούτης Π.Ε. Φθιώτιδας και οι οποίοι θα 
πρέπει να πληρούν τις εξής προϋποθέσεις: 

1. Να έχουν υποβάλλει δήλωση εκμετάλλευσης-ενιαία 
αίτηση ενίσχυσης για το έτος χορήγησης της ενίσχυσης 
ήσσονος σημασίας (άθ ηηίηίηηίδ) δηλαδή για το έτος 2015. 

2. Η έδρα εκμετάλλευσής τους να βρίσκεται εντός των 
ορίων του Δήμου Δομοκού της Π.Ε. Φθιώτιδας. 

3. Να μην έχουν λάβει οι ίδιοι ή επιχείρηση δυνάμε- 
νη να λογισθεί ενιαία με αυτούς, σύμφωνα με το αρ. 3 
παρ. 2 του ΕΚ 1408/2013, κατά το τρέχον έτος και τα 
δύο προηγούμενα οικονομικά έτη ενισχύσεις ήσσονος 
σημασίας το ύψος των οποίων, συμπεριλαμβανόμενης 
της χορηγούμενης με την παρούσα, υπερβαίνει το ποσό 
των 15.000,00 ευρώ. 

Άρθρο 4 

Ύψος ενίσχυσης 

Ι.Το ποσό της ενίσχυσης ορίζεται σε 50,00 ευρώ ανά 
στρέμμα καλλιέργειας βιομηχανικής ντομάτας και χο¬ 
ρηγείται ανάλογα με την έκταση της καλλιέργειας βι¬ 
ομηχανικής ντομάτας που έχει στην κατοχή του ο εκά- 
στοτε δικαιούχος, όπως δηλώνεται στην Ενιαία Αίτηση 
Ενίσχυσης. 

2. Το συνολικό ποσό των ενισχύσεων ήσσονος σημα¬ 
σίας που δύναται να χορηγηθεί στον ίδιο δικαιούχο δεν 
μπορεί να υπερβαίνει τις 15.000,00 ευρώ σε περίοδο 
τριών οικονομικών ετών υπολογιζόμενη σε κυλιόμενη 
βάση (2016-2018). 

3. Το σωρευτικό ποσό των ενισχύσεων ήσσονος σημα¬ 
σίας που χορηγούνται σε επιχειρήσεις που δραστηριο¬ 
ποιούνται στην πρωτογενή παραγωγή γεωργικών προϊ¬ 
όντων σε οποιαδήποτε περίοδο τριών οικονομικών ετών 
δεν δύναται να υπερβαίνει το εθνικό ανώτατο όριο που 
καθορίζεται στο παράρτημα του Κανονισμού (ΕΕ) 1408/ 
2013 (109.260.000,00 ευρώ). 

Άρθρο 5 

Χρηματοδότηση 

Η δαπάνη που προκύπτει από την εφαρμογή της πα¬ 
ρούσας απόφασης θα καλυφθεί από τον Ειδικό Αογαρια- 
σμό Εγγυήσεων Γεωργικών Προϊόντων (ΕΆΕΓΕΠ), μετά 
την έκδοση χρηματικού εντάλματος σε βάρος του ΚΑΕ 
2111 «Οικονομικές ενισχύσεις γεωργικού χαρακτήρα» 
του τακτικού προϋπολογισμού του Υπουργείου Αγροτι¬ 
κής ανάπτυξης και Τροφίμων (Ε.Φ 29-110) οικονομικού 
έτους 2018 με δικαιούχο τον Οργανισμό Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (Ο.Π.Ε.Κ.Ε.Π.Ε.). 

Άρθρο 6 

Διαδικασία Πληρωμής - Έλεγχος 

Αρμόδιος φορέας για την χορήγηση της κρατικής 
ενίσχυσης ήσσονος σημασίας (άθ ιηίηίιηίδ) της παρού- 


σης, είναι ο Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.), ο οποίος ενημερώνει τους ενδιαφερο¬ 
μένους για το ποσό της κρατικής ενίσχυσης που μπο¬ 
ρούν να λάβουν, εφόσον πληρούν τις προϋποθέσεις του 
Κανονισμού (ΕΕ) 1408/2013 της Επιτροπής, καθώς και ότι 
η ενίσχυση θεωρείται ήσσονος σημασίας με παραπομπή 
στον κανονισμό. 

Κάθε υπηρεσία και εποπτευόμενος φορέας του Υπουρ¬ 
γείου Αγροτικής Ανάπτυξης και Τροφίμων υποχρεού- 
ται να θέτει στη διάθεση του Ο.Π.Ε.Κ.Ε.Π.Ε. τις βάσεις 
δεδομένων που τηρεί με όλες τις πληροφορίες και τα 
αναγκαία στοιχεία, προκειμένου να πραγματοποιούνται 
οι απαραίτητοι διασταυρωτικοί μηχανογραφικοί έλεγχοι 
καθώς και να καθορίζονται οι εν δυνάμει δικαιούχοι. 

1. Η Διεύθυνση Πληροφορικής του Ο.Π.Ε.Κ.Ε.Π.Ε.: 

α) πραγματοποιεί διασταυρωτικούς μηχανογραφικούς 
ελέγχους με βάση τα δηλωθέντα στοιχεία στην δήλωση 
εκμετάλλευσης - Αίτηση Ενιαίας Ενίσχυσης, 

β) ενημερώνει τους δυνάμει δικαιούχους για το ποσό 
της κρατικής ενίσχυσης που τους χορηγήθηκε, μέσω δι- 
αδικτυακής εφαρμογής στον ιστότοπο του Ο.Π.Ε.Κ.Ε.Π.Ε., 

γ) πραγματοποιεί διασταυρωτικούς ελέγχους σχετικά 
με άλλες ενισχύσεις ήσσονος σημασίας που έλαβαν, οι 
ίδιοι ή επιχείρηση δυνάμενη να λογισθεί ενιαία με αυ¬ 
τούς, σύμφωνα με το άρθρο 2 παρ. 2 του Κανονισμού 
1408/2013, κατά το τρέχον έτος και τα δύο προηγούμενα 
οικονομικά έτη, ώστε να εξακριβωθεί ότι με την είσπρα¬ 
ξη της νέας ενίσχυσης, το συνολικό ποσό των ενισχύ¬ 
σεων ήσσονος σημασίας δεν θα υπερβεί το ανώτατο 
ατομικό όριο των 15.000 ευρώ, σε κυλιόμενη περίοδο 
τριών ετών, σύμφωνα με το άρθρο 3, παρ. 2 του ανωτέρω 
Κανονισμού, 

δ) πραγματοποιεί διασταυρωτικούς ελέγχους σχετι¬ 
κά με άλλες ενισχύσεις ήσσονος σημασίας που έχουν 
χορηγηθεί στην οικεία επιχείρηση βάσει άλλων Κανο¬ 
νισμών για ενισχύσεις ήσσονος σημασίας, σύμφωνα 
με τα οριζόμενα στα άρθρα 5 και 6 παρ. 1 του Κανονι¬ 
σμού 1408/2013. 

2. Η Δ/νση Άμεσων Ενισχύσεων και Αγοράς- Τμήμα 
Αγοράς του Ο.Π.Ε.Κ.Ε.Π.Ε. προβαίνει στην αναγνώριση 
και εκκαθάριση της δαπάνης και διαβιβάζει σχετικό φά¬ 
κελο πληρωμής στην Δ/νση Πληρωμών. 

3. Η Δ/νση Πληρωμών του Ο.Π.Ε.Κ.Ε.Π.Ε. προβαίνει: 

- στην έκδοση εντολής πληρωμής και 

- στην αποστολή μαγνητικού αρχείου στο χρηματοπι¬ 
στωτικό ίδρυμα για την πίστωση των ατομικών τραπεζι¬ 
κών λογαριασμών των δικαιούχων. 

4. Ο Ο.Π.Ε.Κ.Ε.Π.Ε. υποχρεούται να θέτει στη διάθεση 
των υπηρεσιών του Υπουργείου Αγροτικής Ανάπτυξης 
και Τροφίμων που είναι αρμόδιες για τον καθορισμό των 
λεπτομερειών εφαρμογής της κρατικής ενίσχυσης ήσσο¬ 
νος σημασίας (άθ ιπίπίιπίΒ), κάθε πληροφορία σχετική με 
την πορεία εφαρμογής της κρατικής ενίσχυσης ήσσονος 
σημασίας (άθ ιπίηίιηίδ) της παρούσας. Στο πλαίσιο αυτό 
ο Ο.Π.Ε.Κ.Ε.Π.Ε. μεριμνά για την δημιουργία των κατάλ¬ 
ληλων εκτυπωτικών που θα αντλούν κατά περίπτωση τις 
απαραίτητες πληροφορίες από τις βάσεις δεδομένων. 

5. Σε περίπτωση εκ των υστέρων διαπίστωσης υπέρ¬ 
βασης του ανώτατου ορίου [παράγραφος 2, άρθρο 3 του 
Καν. (ΕΕ) 1408/2013] συνεπεία υπέρβασης του ποσού 
η αρμόδια υπηρεσία φροντίζει για την ανάκτηση της 
χορηγηθείσας ενίσχυσης στο σύνολό της στο δικαιούχο, 
σύμφωνα με τα οριζόμενα στο αρ. 3, παρ. 7 του Κανο¬ 
νισμού 1408/2013. 

6. Τα αρχεία που αφορούν μεμονωμένες ενισχύσεις 
χορηγούμενες στο πλαίσιο της παρούσας απόφασης και 
αποδεικνύουν την πλήρωση των όρων του Κανονισμού 
(ΕΕ) 1408/2013 διατηρούνται από τον Ο.Π.Ε.Κ.Ε.Π.Ε. για 
τουλάχιστον 10 έτη, από την ημερομηνία κατά την οποία 
χορηγήθηκε η τελευταία ενίσχυση. 

Άρθρο 7 

Τελικές διατάξεις 

Η απόφαση αυτή αρχίζει να ισχύει από την δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2018 

Οι Υπουργοί 

Οικονομίας Αναπληρωτής Υπουργός 

και Ανάπτυξης Οικονομικών 

ΙΩΑΝΝΗΣ ΔΡΑΓΑΣΑΚΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Αγροτικής Ανάπτυξης 

και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Αριθμ. 1473/81957 (3) 

Έγκριση των μέτρων ρύθμισης κυκλοφορίας που 
καθορίζονται με την 891 /2017 απόφαση του Δη¬ 
μοτικού Συμβουλίου Δήμου Λαρισαίων περί κυ- 
κλοφοριακών ρυθμίσεων των οδών Ηλιοδώ¬ 
ρου, Ρούσβελτ (από Ηπείρου έως Ιουστινιανού), 
Ασκληπιού (από Ιουστινιανού έως Μανδηλαρά) 
και Ιουστινιανού (από Ρούσβελτ-Ασκληπιού έως 
Παναγούλη). 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107 Α') «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τη Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87 Α') «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης». 

3. Το ν. 2696/1999 (ΦΕΚ 57 Α') που αφορά στην κύρω¬ 
ση του Κώδικα Οδικής Κυκλοφορίας (ΚΟΚ), όπωςτροπο- 
ποιήθηκε και ισχύει και ιδίως το άρθρ. 52. 

4. Το π.δ. 138/2010 (ΦΕΚ 231 Α') «Οργανισμός της Απο¬ 
κεντρωμένης Διοίκησης Θεσσαλίας Στερεάς Ελλάδας». 


5. Το αριθμ. 15109/13.05.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

6. Τις αριθμ. 1115/2012,49/2012 και 819/2013 αποφά¬ 
σεις του Συμβουλίου της Επικράτειας. 

7. Την αριθμ. οικ. 11181/136302/28-08-2017 (ΑΔΑ: 
6Δ5ΕΟΡ10-ΩΩ3) απόφαση Συντονιστή της Αποκεντρω¬ 
μένης Διοίκησης Θεσσαλίας - Στερεάς Ελλάδας με θέμα: 
«Τροποποίηση - Συμπλήρωση της υπ'αριθμ. 9663/97430/ 
2-9-2013 απόφασης της Γ.Γ.Α.Δ.Θ. - Στ. Ελ. όπως τροπο¬ 
ποιήθηκε με την αριθμ. 1122/9732/28-1-2014 απόφαση, 
αναφορικά με την άσκηση αρμοδιότητας σύμφωνα με τα 
άρθρα 52 και 52Α του ν. 2699/1999 όπως ισχύει». 

8. Την αριθμ. 13917/15-5-17 απόφαση Υπ. Εσωτερικών 
(ΦΕΚ 250/ΥΘΔΔ/26-5-2017) περί διορισμού του Νικο¬ 
λάου Ντίτορα του Ευαγγέλου ως Συντονιστή της Απο¬ 
κεντρωμένης Διοίκησης Θεσσαλίας - Στερεάς Ελλάδας. 

9. Την αριθμ. οικ. 1959/18509/6-2-18 απόφαση Ορι¬ 
σμού Αναπληρωτή Συντονιστή Α.Δ.Θ.-Στ.Ελ. 

10. Τις διατάξεις του άρθρ. 56 του ν. 4257/2014 (ΦΕΚ 
93Α ) «Επείγουσες Ρυθμίσεις αρμοδιότητας Υπουργείου 
Εσωτερικών». 

11. Το αριθμ. 2874/173392/18-11 -2013 έγγραφο της 
Γ.Γ. Αποκεντρωμένης Διοίκησης Θεσσαλίας - Στερεάς Ελ¬ 
λάδας με θέμα: «Διευκρινίσεις-Οδηγίες περί Εγκρίσεων 
Κυκλοφοριακών Ρυθμίσεων οδικών δικτύων στους ΟΤΑ 
και στους χερσαίους χώρους λιμένων». 

12. Την αριθμ. ΔΜΕΟ/Θ/3050 (ΦΕΚ 2302/Β7 
16-09-2013) απόφαση Υπουργού Υποδομών, Μεταφο¬ 
ρών και Δικτύων, με θέμα: «Έγκριση Τεχνικών Οδηγιών 
κυκλοφοριακών παρεμβάσεων στο αστικό περιβάλλον 
για την εφαρμογή τους σε περιοχές σχολικών συγκρο¬ 
τημάτων και περιοχές με αυξημένη κίνηση στα πλαίσια 
βελτίωσης της οδικής ασφάλειας». 

13. Την αριθμ. 52907/28-12-2009 (ΦΕΚ 2621/Β'/ 
31-12-2009) υπουργική απόφαση, με θέμα: «Ειδικές 
ρυθμίσειςγιατην εξυπηρέτηση ατόμων με αναπηρία σε 
κοινόχρηστους χώρους των οικισμών που προορίζονται 
για την κυκλοφορία πεζών». 

14. Την αριθμ. ΔΥΟ/ΘΙΚ.1920 (ΦΕΚ 1053/Β7 
14-04-2016) απόφαση Υπουργού Υποδομών, Μεταφο¬ 
ρών και Δικτύων, με θέμα: «Έγκριση Τεχνικών Οδηγιών 
για ποδηλατοδρόμους (Υποδομές ποδηλάτων)». 

15. Το αριθμ. 18247/227720/27-12-17 έγγραφο της 
Δ/νσης Διοίκησης της Γεν. Δ/νσης Εσωτερικής Λειτουρ¬ 
γίας της Α.Δ. (α.π. 3540/231845/28-12-17 ΔΙΠΕΧΩΣΧΘ) 
με το οποίο κρίθηκε ως «νομοτύπως ληφθείσα» και μας 
διαβιβάστηκε η αριθμ. 891/2017 ΟΜΟΦΩΝΗ απόφαση 
του Δ.Σ. του Δήμου Λαρισαίων. 

16. Το αριθμ. 14199/16-4-18 έγγραφο του Τμήμα¬ 
τος Κυκλοφοριακών Ρυθμίσεων της Δ/νσης Τεχνικών 
Υπηρεσιών του Δ. Λαρισαίων (α.π. 914/54927/17-4-18 
ΔΙΠΕΧΩΣΧΘ). 

17. Το αριθμ. 914/54927/17-5-18 έγγραφο παρατηρή¬ 
σεων της ΔΙΠΕΧΩΣΧΘ/Α.Δ.Θ,Στ.Ελ. 

18. Το αριθμ. 20134/5-6-18 έγγραφο του Τμήμα¬ 
τος Κυκλοφοριακών Ρυθμίσεων της Δ/νσης Τεχνικών 
Υπηρεσιών του Δ. Λαρισαίων (α.π. 1473/81957/5-6-18 
ΔΙΠΕΧΩΣΧΘ). 

19. Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

κι επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την αρμόδια υπηρεσία του Δήμου 
Λαρισαίων και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση των μέτρων ρύθμισης κυκλοφορίας που 
καθορίζονται με την 891/2017 απόφαση του Δημοτι¬ 
κού Συμβουλίου Δήμου Λαρισαίων περί κυκλοφορια- 
κών ρυθμίσεων των οδών Ηλιοδώρου, Ρούσβελτ (από 
Ηπείρου έως Ιουστινιανού), Ασκληπιού (από Ιουστινια¬ 
νού έως Μανδηλαρά) και Ιουστινιανού (από Ρούσβελτ- 
Ασκληπιού έως Παναγούλη) και ειδικότερα: 

1. Αναδιαμόρφωση οδού Ηλιοδώρου 

Περιλαμβάνει τις παρακάτω παρεμβάσεις: 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ηλιοδώρου, δημιουργώντας 
μια λωρίδα κυκλοφορίας μονής κατεύθυνσης πλάτους 
3,25 μ. με δυνατότητα να κινηθούν όλα τα οχήματα, με 
φορά κίνησης από την οδό Μανδηλαρά προς την οδό 
Ηπείρου. 

• Δημιουργία ποδηλατοδρόμου μονής κατεύθυνσης 
πλάτους 1,50 μ. ο οποίος θα έχει κατεύθυνση κυκλοφο¬ 
ρίας αντίθετη με την κατεύθυνση κίνησης της λοιπής 
κυκλοφορίας (δηλ. από Ηπείρου προς Μανδηλαρά) και 
θα διαχωρίζεται σε σχέση με την λωρίδα κίνησης με νη¬ 
σίδα πλάτους 0,70 μ., ο οποίος θα ξεκινάει από το μέσο 
της οδού Ηλιοδώρου (τομή με την οδό Καποδιστρίου 
και την Τρίγωνη Πλατεία) και θα έχει κατεύθυνση προς 
οδό Μανδηλαρά. 

• Δημιουργία τεσσάρων κοινών διαβάσεων πεζών και 
ποδηλάτων με πλάτη 2,70 μ. έως 4,25 μ. για την εξυπη¬ 
ρέτηση και την σύνδεση των πεζών και των ποδηλάτων 
με την πλατεία. 

• Δημιουργία τριών χώρων στάθμευσης ποδηλάτων 
(13 περίπου θέσεων) και ενός χώρου στάθμευσης μη¬ 
χανών (περίπου 10 θέσεων). 

• Απαγόρευση στάσης και στάθμευσης στην δεξιά 
πλευρά, κατά την φορά κίνησης από την οδό Μανδη¬ 
λαρά προς την οδό Ηπείρου. 

• Προτεραιότητα της οδού Ηπείρου έναντι της οδού 
Ηλιοδώρου. 

2. Αναδιαμόρφωση της οδού Ρούσβελτ (από Ηπείρου 
έως Ιουστινιανού) 

Περιλαμβάνει τις παρακάτω παρεμβάσεις: 

2.1 Τμήμα από Ηπείρου έως Κωλέτη 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ρούσβελτ, δημιουργώντας 
μια λωρίδα κυκλοφορίας μονής κατεύθυνσης πλάτους 

3,50 μ. με δυνατότητα να κινηθούν όλα τα οχήματα, με 
φορά κίνησης από την οδό Ηπείρου προς την οδό Κωλέτη. 

■ Δημιουργία έξι (6) εσοχών στάθμευσης στην δεξιά 
πλευρά και έξι (6) εσοχών στάθμευσης στην αριστερή 


πλευρά υπό γωνία, κατά την φορά κίνησης από την οδό 
Ηπείρου προς την οδό Κωλέτη. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

2.2 Τμήμα από Κωλέτη έως Οικονόμου εξ Οικονόμων 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ρούσβελτ, δημιουργώντας 
μια λωρίδα κυκλοφορίας μονής κατεύθυνσης πλάτους 

3,50 μ. με δυνατότητα να κινηθούν όλα τα οχήματα, με 
φορά κίνησης από την οδό Κωλέτη προς την οδό Οικο¬ 
νόμου εξ Οικονόμων. 

• Δημιουργία έξι (6) εσοχών στάθμευσης στην δεξιά 
πλευρά και δύο (2) εσοχών στάθμευσης στην αριστερή 
πλευρά υπό γωνία, κατά την φορά κίνησης από την οδό 
Κωλέτη προς την οδό Οικονόμου εξ Οικονόμων. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

2.3 Τμήμα από Οικονόμου εξ Οικονόμων έως Γρηγο- 
ρίου Ε' 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ρούσβελτ, δημιουργώντας 
μια λωρίδα κυκλοφορίας μονής κατεύθυνσης πλάτους 

3,50 μ. με δυνατότητα να κινηθούν όλα τα οχήματα, με 
φορά κίνησης από την οδό Οικονόμου εξ Οικονόμων 
προς την οδό Γρηγορίου Ε'. 

■ Δημιουργία έντεκα (11) εσοχών στάθμευσης στην 
δεξιά πλευρά και δεκαέξι (16) εσοχών στάθμευσης στην 
αριστερή πλευρά υπό γωνία, κατά την φορά κίνησης 
από την οδό Οικονόμου εξ Οικονόμων προς την οδό 
Γρηγορίου Ε'. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

2.4Τμήμα από Γρηγορίου Ε' έως Ιουστινιανού 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ρούσβελτ, δημιουργώντας 
μια λωρίδα κυκλοφορίας μονής κατεύθυνσης πλάτους 

3,50 μ. με δυνατότητα να κινηθούν όλα τα οχήματα, με 
φορά κίνησης από την οδό Γρηγορίου Ε' προς την οδό 
Ιουστινιανού. 

• Δημιουργία έξι (6) εσοχών στάθμευσης στην δεξιά 
πλευρά και έντεκα (11) εσοχών στάθμευσης στην αρι¬ 
στερή πλευρά υπό γωνία, κατά την φορά κίνησης από 
την οδό Γρηγορίου Ε' προς την οδό Ιουστινιανού. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

3. Αναδιαμόρφωση της οδού Ασκληπιού (από Ιουστι¬ 
νιανού έως Μανδηλαρά) 

Περιλαμβάνει τις παρακάτω παρεμβάσεις: 

3.1 Τμήμα από Ιουστινιανού έωςΤσιμισκή 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ασκληπιού, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00 μ. με δυνατότητα να κινηθούν όλα τα οχήματα, με 
φορά κίνησης από την οδό Ιουστινιανού προς την οδό 
Τσιμισκή. 

• Δημιουργία δέκα (10) εσοχών στάθμευσης στην 
αριστερή πλευρά και τρεις (3) εσοχές στάθμευσης στην 
δεξιά πλευρά, παράλληλες στην οδό καθώς και τριών 
(3) εσοχών στάθμευσης υπό γωνία στην δεξιά πλευρά, 
κατά την φορά κίνησης από την οδό Ιουστινιανού προς 
την οδόΤσιμισκή. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

3.2Τμήμα απόΤσιμισκή έως Οικονόμου εξ Οικονόμων 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ασκληπιού, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00 μ. με δυνατότητα να κινηθούν όλα τα οχήματα, με 
φορά κίνησης από την οδό Τσιμισκή προς την οδό Οι¬ 
κονόμου εξ Οικονόμων. 

• Δημιουργία πέντε (5) εσοχών στάθμευσης στην αρι¬ 
στερή πλευρά, παράλληλες στην οδό καθώς και δέκα 
(10) εσοχών στάθμευσης υπό γωνία στην δεξιά πλευρά, 
κατά την φορά κίνησης από την οδό Τσιμισκή προς την 
οδό Οικονόμου εξ Οικονόμων. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

3.3 Τμήμα από Οικονόμου εξ Οικονόμων έως Ισαύρων 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ασκληπιού, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00 μ. με δυνατότητα να κινηθούν όλα τα οχήματα, με 
φορά κίνησης από την οδό Οικονόμου εξ Οικονόμων 
προς την οδό Ισαύρων. 

• Δημιουργία πέντε (5) εσοχών στάθμευσης υπό γωνία 
στην δεξιά πλευρά, κατά την φορά κίνησης από την οδό 
Οικονόμου εξ Οικονόμων προς την οδό Ισαύρων. 

• Απαγόρευση στάσης και στάθμευσης στην αριστερή 
πλευρά της οδού, κατά την φορά κίνησης από την οδό 
Οικονόμου εξ Οικονόμων προς την οδό Ισαύρων. 

3.4 Τμήμα από Ισαύρων έως Βουλγαροκτόνου 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ασκληπιού, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00 μ. με δυνατότητα να κινηθούν όλα τα οχήματα, με 
φορά κίνησης από την οδό Ισαύρων προς την οδό Βουλ- 
γαροκτόνου. 

• Δημιουργία οκτώ (8) εσοχών στάθμευσης υπό γωνία 
στην αριστερή πλευρά, κατά την φορά κίνησης από την 
οδό Ισαύρων προς την οδό Βουλγαροκτόνου. 

■ Απαγόρευση στάσης και στάθμευσης στην δεξιά 
πλευρά της οδού, κατά την φορά κίνησης από την οδό 
Ισαύρων προς την οδό Βουλγαροκτόνου. 

3.5 Τμήμα από Βουλγαροκτόνου έως Ηπείρου 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ασκληπιού, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00 μ. με δυνατότητα να κινηθούν όλα τα οχήματα, με 
φορά κίνησης από την οδό Βουλγαροκτόνου προς την 
οδό Ηπείρου. 

• Δημιουργία πέντε (5) εσοχών στάθμευσης υπό γωνία 
και μίας (1) εσοχής στάθμευσης παράλληλης στην οδό 


στην δεξιά πλευρά, κατά την φορά κίνησης από την οδό 
Βουλγαροκτόνου προς την οδό Ηπείρου. 

• Απαγόρευση στάσης και στάθμευσης στην αριστερή 
πλευρά της οδού, κατά την φορά κίνησης από την οδό 
Βουλγαροκτόνου προς την οδό Ηπείρου. 

• Προτεραιότητα της οδού Ηπείρου έναντι της οδού 
Ασκληπιού. 

3.6 Τμήμα από Ηπείρου έως Καποδιστρίου 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ασκληπιού, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00 μ. με δυνατότητα να κινηθούν όλα τα οχήματα, με 
φορά κίνησης από την οδό Ηπείρου προς την οδό Κα- 
ποδιστρίου. 

• Δημιουργία δεκατριών (13) εσοχών στάθμευσης υπό 
γωνία και μιας (1) παράλληλης στην οδό στην δεξιά πλευ¬ 
ρά και δύο (2) εσοχών στάθμευσης παράλληλες στην οδό 
στην αριστερή πλευρά, κατά την φορά κίνησης από την 
οδό Ηπείρου προς την οδό Καποδιστρίου. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

3.7 Τμήμα από Καποδιστρίου έως Μανδηλαρά 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση της οδού Ασκληπιού, δημιουργώντας 
μια λωρίδα κυκλοφορίας μονής κατεύθυνσης πλάτους 
3,00 μ. με δυνατότητα να κινηθούν όλα τα οχήματα, με 
φορά κίνησης από την οδό Καποδιστρίου προς την οδό 
Μανδηλαρά. 

• Δημιουργία πέντε (5) εσοχών στάθμευσης δεξιά και 
πέντε (5) εσοχών στάθμευσης αριστερά παράλληλες 
στην οδό, κατά την φορά κίνησης από την οδό Καποδι- 
στρίου προς την οδό Μανδηλαρά. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

• Προτεραιότητα της οδού Μανδηλαρά έναντι της 
οδού Ασκληπιού. 

4. Αναδιαμόρφωση τμήματος της οδού Ιουστινιανού 
(από Ρούσβελτ-Ασκληπιού έως Παναγούλη) 

Περιλαμβάνει τις παρακάτω παρεμβάσεις: 

• Εφαρμόζεται ανώτερο όριο ταχύτητας 20 χλμ/ώρα. 

• Μονοδρόμηση του τμήματος της οδού Ιουστινιανού, 
δημιουργώντας μια λωρίδα κυκλοφορίας μονής κατεύ¬ 
θυνσης πλάτους 3,50 μ. με δυνατότητα να κινηθούν όλα 
τα οχήματα, με φορά κίνησης από την οδό Ρούσβελτ- 
Ασκληπιού-Κοτσώνη προς την οδό Παναγούλη. 

• Δημιουργία δέκα (10) εσοχών στάθμευσης στην αρι¬ 
στερή πλευρά και δύο (2) θέσεων στην δεξιά πλευρά υπό 
γωνία, κατά την φορά κίνησης από την οδό Ρούσβελτ- 
Ασκληπιού-Κοτσώνη προς την οδό Παναγούλη. 

• Απαγόρευση στάσης και στάθμευσης σε όλα τα τμή¬ 
ματα της οδού που δεν είναι διαμορφωμένα για χώροι 
στάθμευσης. 

• Δημιουργία ποδηλατοδρόμου διπλής κατεύθυνσης, 
πλάτους 2,50 μ. από την δεξιά πλευρά κατά την φορά 
κίνησης από την οδό Ρούσβελτ-Ασκληπιού-Κοτσώνη 
προς την οδό Παναγούλη. 

Η κατακόρυφη και οριζόντια σήμανση της περιοχής 
μελέτης που απαιτείται στην περιοχή επέμβασης φαί¬ 
νεται στο συνημμένο σχέδιο με την απόφαση του Δ.Σ. 
Λαρισαίων. Η θέση των πινακίδων στο σχέδιο είναι εν¬ 
δεικτική και η τελική και ακριβής τοποθέτησή τους θα 
προσδιοριστεί από την επιβλέπουσα Υπηρεσία στα πλαί¬ 
σια της έγκρισηςτης μελέτης εφαρμογήςτης σήμανσης 
σύμφωνα με το άρθρο 10 παρ. 2 του ΚΟΚ. 

Οι διαπλατύνσεις, οι διαμορφώσεις των νέων πεζοδρο¬ 
μίων και η όδευση τυφλών καθώς και όλες οι υποδομές 
για ΑμΕΑ (ράμπες) θα γίνουν σύμφωνα με τις αντίστοιχες 
προδιαγραφές. 

Ο καθορισμός του ορίου ταχύτητας στις οδούς πα¬ 
ρέμβασης γίνεται σύμφωνα με το άρθρ. 20, παρ. 1 και 
6 του ΚΟΚ. 

Η εν λόγω έγκριση χορηγείται με τις εξής προϋποθέσεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι τοποθετούμενες πινακίδες σήμανσης πρέπει να 
είναι κατασκευασμένες και τοποθετημένες σύμφωνα με 
τις σχετικές προδιαγραφές του Υπουργείου Υποδομών, 
Μεταφορών και Δικτύων, όπως και τα υλικά και η εφαρ¬ 
μογή της οριζόντιας σήμανσης. 

5. Με την παρούσα απόφαση δεν νομιμοποιούνται 
τυχόν παράνομες ενέργειες ούτε υποκαθίστανται άλλες 


αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω παρεμβάσεων και την κα¬ 
τασκευή του υπόψη έργου. 

6. Παρακολούθηση της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα εγκρίθηκαν με 
την αριθμ. 891 /2017 απόφαση του Δημοτικού Συμβου¬ 
λίου Δήμου Λαρισαίων. 

8. Να τηρούνται απαρέγκλιτα τα όσα ορίζονται στο 
(16) σχετικό έγγραφο του Τμήματος Κυκλοφοριακών 
Ρυθμίσεων του Δήμου Λαρισαίων (τοποθέτηση προ¬ 
στατευτικών εμποδίων Π- τήρηση των διατάξεων του 
ΚΟΚ- προβολή των μέτρων για την ευαισθητοποίηση 
των χρηστών του οδικού δικτύου. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα του Δήμου. 

Κατά της απόφασης αυτής μπορεί να ασκηθεί προ¬ 
σφυγή από οποιονδήποτε έχει έννομο συμφέρον ενώ¬ 
πιον του Υπουργού Υποδομών, Μεταφορών και Δι¬ 
κτύων μέσα σε διάστημα τριάντα (30) ημερών από τη 
λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 21 Ιουνίου 2018 
Ο Συντονιστής 

Αποκεντρωμένης Διοίκησης κ.α.α. 

Ο Αναπληρωτής Προϊστάμενος 
Γενικής Διεύθυνσης Χωροταξικής 
και Περιβαλλοντικής Πολιτικής 

ΚΩΝΣΤΑΝΤΙΝΟΣ ΠΑΠΠΑΣ 

